
PARLIAMENT OF THE KINGDOM OF LESOTHO

SENATE CHAMBER

TUESDAY 3rd MARCH, 2026

The House assembled at 10:30 a.m.

(MR. VICE PRESIDENT in the Chair)
[bookmark: _GoBack]PRAYER

The Chaplain led the House in Prayer

COMMUNICATION FROM THE CHAIR
MADAM PRESIDENT: Rea le lumelisa le ho le amohela, Litho tse Khabane, Pulong ena ea Phutheho ea Borobeli ea Paramente ea Leshome le Motso o Mong ea Lesotho, ka morao ho Phomolo e telele ea matsatsi a Keresemese. Re leboha Morena Molimo ha a re bolokile bohle ‘me kajeno re boetse re kopane hammoho, rea t’sepa le bile le Phomolo e monate ho se na ts’itiso ea letho. 
Selemo sena sa 2026 se hloahiloe e le Selemo sa Machaba sa ho hlokomela makhulo le balisana, ho ela hloko bohlokoa ba mosali oa sehoai (woman farmer) le ho khothaletsa boithaopi sebakeng sa Moralo oa nt’setso-pele ea moshoelella (VOLUNTEERISM FOR SUSTAINABLE DEVELOPMENT).
Litaba tsena li re ho rona re le Basotho, re lokela ho hlokomela makhulo hobane bophelo ba rona bo it’setleile ka ‘ona, re lokela ho hlokomela hore litokelo tsa balisana lia t’sireletsoa le hona ho bafa litsebo tsa ho hlokomela makhulo. Re lokela ho bona hore basali ba lihoai ba fumana lithuso le tlatsetso ea lisebelis                                                          uoa ho ‘Muso hobane ha ba chaile ba tseba ho phelisa malapa a bona le ho fepa sechaba ka kakaretso.
Mohoo oa Boithaopi sebakeng sa Nts’etso-pele e tsitsitseng o re mema ho matlafatsa boithaopi, sena ke monyetla oa ho etsa hore boithaopi ebe karolo ea mantlha ea nts’etso-pele ea Naha. Boithaipi bo re hopotsa hore ho aha Naha ke boikarabello ba rona bohle, ‘me ea bohlokoa hape ke ho khothaletsa bacha ho ithaopa mesebetsing ea ntlafatso e le hona hore ba be le litsebo tse tla ba thusa kamoso le hore ba kenye letsoho moruong oa Naha. 
Litho tse Khabane khotso ke motheo oa tsoelo-pele, Pono ea Africa ea ho khutsisa lithunya (‘Silencing the Guns’) e re phephetsa ho rarolla lisosa tsa likhohlano, bofuma, ho se lekane le menyetla e fokolang bakeng sa ba cha. 
Lintoa le mefere-fere li ntse li tsoela-pele lefat’seng hosa natsoe khalemo ho tsoa ho Mokhatlo oa Machaba a Kopaneng e ntse e le hona ho tsetselela khotso le botsitso linaheng tsa Lefat’se, kopano ea linaha tsa AFRICAN UNION e kopile hore Africa e fuoe setulo sa moshoelella kahar’a lekhotla la t’sireletso la Machaba a Kopaneng UNITED NATION SECURITY COUNCIL. Taba ena e bohlokoa kaha esale re se na boemeli bo phethahetseng ka hare ho Lekhotla lena e le hore Africa e be le lentsoe le toma ho tlisa botsitso linaheng tse aparetsoeng ke merusu le lintoa.
Litho tse Khabane, taba e ‘ngoe e re t’soentseng ke tumellano le khoebisano le Naha ea America, THE AFRICAN GROWTH AND OPPORTUNITY ACT (AGOA) e nchafalitsoeng ka selemo feela le ho nyolla lekhetho (tariffs) la ho kenya thepa e tsoang Lesotho. Nako ena e nyenyane haholo sebakeng sa ho latela methati eohle hore thepa e finyelle America le hore khoebo e fumane kuno e bonahalang. Taba ena e mpefatsa tlhokahalo ea mesebetsi e seng e ntse e phahame, ‘me re le Paramente re lokela ho bopa maano a tla matlafatsa khoebo le khoebisano kahar’a linaha tsa tikoloho e boroa ho Africa (SADC) le AFRICAN CONTINENTAL FREE TRADE AREA e le ho t’sireletsa mesebetsi ea Basotho.
Ka hona re eletsa ‘Muso ka Makala a amehang ho phehella ho kopa keketso ea tumellano ena naheng ea America le ho fumana mebaraka e meng ho fokotsa tahlehelo ea mesebetsi haholo lifemeng tsa masela. Bahlomphehi re thoholetsa ‘Muso ka ho teka likhakanyo tsa lichelete tsa selemo sa lichelete tsa selemo sa 2026/2027 ka Ntlong ea Bakhethoa ka Hlakola selemong sena. Tse fupereng litaba tse bohlokoa ruri. Hara tseo re ka li hloaeang ke ho aba lichelete tsa ho kenya mananeo a phepho e nepahetseng Likolong le metseng e le hore bana ba rona ba hole ba shahlile ba phetse hantle.
Sena se tlo araba qholotso ea lefu la boqaqachelane le atileng haholo baneng ka lebaka la phepo e fosahetseng literekeng tse kang Thaba-Tseka, Mohale’s Hoek le Qacha’s Nek. Litaba tsena tsa phepho e nepahetseng re lokela ho li phamolela holimo hore li phethahale ka nako, etsoe Motlotlehi oa rona a khethiloe e le Moemeli oa phepo e nepahetseng Continent ea Africa. Re thoholetsa t’sebetso e ntle ka ho khothaletsa phepo e nepahetseng sebakeng sa bophelo bo botle ba sechaba.
Litho tse Khabane, leha moruo oa Lefat’se o theohile ka kakaretso re leboha ‘Muso ka ho aba Chelete e reretsoeng ho thehela Bacha Mesebetsi, ho nyolla litsiane tsa maqheku le ho nyolla meputso ea Bahlanka ba ‘Muso. Leha ho le joalo re kopa le litsiane tsa batho ba phelang le bokooa li hopoloe e le hore le bona ba tsebe ho it’sematlela. Li tla ba thusa ho ithehela likhoebo leha e ka ba tse nyenyane. Ho feta moo re thoholetsa ‘Muso ka morero oa ho etsa tlhatlhobo e batsi ea meputso ea Marena, ho netefatsa hore meputso e joalo e lumellana le boikarabello ba ‘ona.
Re se re khothaletsa ‘Muso ho akofela Morero ona e le hore Marena a fumane meputso e phelisang a se iphumane a kene tsietsing ea amohela masiba a limpshe ka lebaka la bohloki. Bahlomphehi ba ka leha temo ea lijo-thollo e kopane le mathata selemong se fetileng sa lichelete, re thoholetsa ‘Muso ka kabo eo o entseng e ntlafatsang temo. Temo rea tseba ke mokokotlo oa moruo oa rona re le Basotho. Karolo ea rona joale re le Paramente kabong ena ea lichelete tsa Sechaba ke ho bona hore li sebelisoa hantle mererong eo li kopiloeng hoa e sebetsa e seng ho hong ho ka thoko.
Litho tse Khabane litaba tse monate ke hore moaho ona oa rona o mocha o makhatheng a ho phetheloa hoo karolo e ‘ngoe ea Bahlanka e seng e ntse e sebeletsa koano. Moaho ona o kentsoe thepa ea morao-rao e tla thusa ho akofisa lit’sebeletso le mosebetsi oa Ntlo, ‘me ke lumela hore o tla re fa sehlahlo sa ho sebetsa ka matla le rona bohle. Haufinyane bohle ba tla sebeletsa mona ha moaho o phethetsoe ka botlalo, ‘me methati ea ho bula moaho ona semolao e se e hatatse pele haholo. Ka hona le tla tsebisoa haufinyane letsatsi leo moaho o tla buloa semolao kapa semmuso.
Litho tse Khabane ke kopa ho hlahisa mosebetsi o fetisitsoeng ke Ntlo Phuthehong e fetileng ea Bosupa Sebokeng sa Pele sa Paramente ena ea rona ea Leshome le motso o Mong, ho tloha ka Mot’seanong ho isa Ts’itoe 2025. 
Litsoantso tsa Melao (Bills) 
1. LAW SOCIETY (AMENDMENT BILL 2024). 
2. LESOTHO CITIZENSHIP (AMENDMENT BILL 2025).   
Lits’oants’o tsa Melao tseo li ntseng li le ka pele ho Komiti ea ketsa Melao e leng Legislative Committee 
1. CHILDREN’S PROTETION AND WELFARE (AMENDMENT BILL 2023).
2. SUBORDINATE LAWS (ELENG MELAOANA).
3. WORKMEN’S COMPENSATION REGULATION 2025.
4. LIQUOR LICENSING (AMENDMENT REGULATION 2025).
5. ROAD TRAFFIC (AMENDMENT REGULATIONS 2025).
Melaoana e ntseng e le ka pele ho Komiti ke Melaoana e Robong eo e leng hona Komiti e neng e ntse e e sebetsa e e nyakurela.
Lipotso, ke bonyane Lipotso tse 17 tse butsitsoeng ‘me tsa arajoa kaofela.
Litsitsinyo (Motions) 
· Need to enhance forest face socio-economic benefits.
· Prohibition of hubly-bubbly usage.
· Mid-term budget review for the year 2024/2025.
Litho tse Khabane ha ke thetha puo ea ka ke le lakaletsa hore le kene mosebetsing ka sehlahlo le matla ohle, etsoe joale re na le lisebelisoa tse hlalefileng tsa morao-rao tse re lumellang ho etsa mosebetsi hantle. Re leboha ‘Muso ruri ka Letona la lichelete le re thusitseng ka hohle hore moaho ona oa Senate o fele. Re ntse re meketsa hore leha re thabile le ho leboha ha kaalo ka moaho……                                                                                                                         ona ruri re tla phomola moeeng ha moaho oa ntata rona ena Hlooho ea rona o ka fela le eena a sebeletse moo a tla phuthuluha. Rea t’sepa ‘Muso ona oa rona oa utloa o na le litsebe ‘me o tla phethisa haufinyane.
Kea leboha Khotso, Pula, Nala.

Announcements: 
1. Litho tse Khabane ke kopa ke etse Litsebiso tsa letsatsi lena, ke mpa ke batla ke qale ka ho leboha Litho tsohle tsa Senate tse ileng tsa amohela ha re ntse re bitsa Likomiti hore li ‘ne li tle li tlo etsa mosebetsi. Re bile re tseba hore ba ne ba le phomolong empa ho entsoe mosebetsi o mongata haholo Likomiting ka nako eona ena ea phomolo Ntlo eso bule. Ka ho fetisisa re hlokometse hore Komiti ea Ketsa Molao e sebelitse hantle haholo ‘me ke bone hore hona le Litlaleho tseo ba seng ba li entse tseo ke kopang hore le hle le li fuoe. E leng Litlaleho tsona tseo tsa Komiti ea Ketsa Molao tse tla ts’ohloa ka Labone la la 5 Tlhakubele, 2026.
Tsona ke tsena tse latelang: 
· TOLLGATE LEVY (AMENDMENT REGULATIONS 2025).
· TOURISM LEVY (AMENDMENT REGULATION 2025.
· LESOTHO MOUNTED POLICE SERVICE ADMINISTRATION (AMENDMENT REGULATION 2025).
· FOOD FORTIFICATION (AMENDMENT REGULATION 2024).
· INCOME TAX (AMENDMENT OF MONETARY AMOUNTS REGULATION 2025).
· VALUE ADDED TAX REGULATION THRESHOLD (AMENDMENT REGULATIONS 2025).
E hlahlamang Tsebiso hona ka la Boraro Litho tse Khabane kamor’a lijo tsa mot’seare Komiti ea Bolisa e leng Committee on Government Assurances e tla boela e kopana ka Administration Boardroom le Lekala la Mesebetsi ea Sechaba le Lipalangoang ( Ministry of Public Works and Transport) e ntse e le nts’etso pele ea lipuisano holim’a tlaleho ka khaho ea Ntlo ea Botlotlehi, ‘me kopano e joalo e tla tsoela-pele ka Labone ka nako e t’soanang, sebakeng se t’soanang le lona Lekala leo la Mesebetsi ea Sechaba le Lipalangoang.
Litho tse Khabane tsebiso e hlahlamang ke hore litho tsa Women’s caucas li memeloa sehopotsong sa letsatsi la Machaba la Basali (International Women’s Day) se tla ba Maseru Lesotho Avani ka la Bohlano la la 6 Tlhakubele, 2026 ka hora ea borobong (9) hoseng. Memo e etsoa ke Lesotho Mounted Police Service, Women’s Forum le The People’s Matrix Association.
Tsebiso ea ho qetela Litho tse Khabane ke hore le tla fuoa password ea WI-FI haeba le ntse le so e fuoe ea ka koano moahong ona oa rona o mocha molemong oa hore le tsebe ho kena ho marang-rang ho fumana litokomane tsa t’sebetso, empa matsatsing ana re tla ‘ne re fane leka lipampiri ho fihlela bohle re thusehile ka li…  Oh! Ho thoe ho na le tse ling tseo ke sa li balang litsebiso, Litho tse Khabane.  
Ke kopa ho khutlela ho tsona hore:
· ka mor’a lijo tsa mots’eare hona kajeno, Komiti ea Bolisa – Committee on Government Assurances e tla kopana ka Administration Boardroom, e Mokatong oa Bobeli hona mona Moahong oa rona o mocha.  E tla kopana le Lekala la Mesebetsi e Meholo, Mesebetsi ea Sechaba le Lipalangoang malebana le Tlaleho holim’a Khaho ea Ntlo ea Botlotlehi.
1. Hosane ka Laboraro la la 4 Tlhakubele, 2026, ho tla tekoa Melaoana e latelang -  e be e fetisetsoe Komiting e amehang, e leng ea Ketsa-Molao.  Eona ke Melaoana e latelang: Workmen’s Compensation, Regulations 2026
2. Agricultural Marketing Product Control and Subsidised Input Protection, Regulations 2026
3. Financial Consumer Protection Disclosure of Information on Insurance and Investments Products, Regulations 2025
4. Financial Consumer Protection, Complaints Handling, Regulations 2025
5. Financial Consumer Protection, Administration Penalties, Regulations 2025
6. Fuel and Services Control Marking and Quality, Regulations 2025
Ke bona eka tsena tse ling hang ka mor’a ho tekoa hoa Melaoana – Letona la Bosebetsi le tla etsa Polelo ka mona ka Ntlong.  
Tsena tse ling, Litho tse Khabane, ke ne ke se ke li balile litsebiso tsa ho tloha 1 ho ea Number 5.  Ke ne ke bona eka ke tlotse Number 2, 3 and 4.  Tsena tse ling ke se ke li balile.  
Kea leboha.
Litho tse Khabane, usually ha re entse Speech, kea kholoa Litho tse hlokang hore li ka kena Polelong eo ea Mookameli li ka etsa joalo.
HON. SENATOR R.P.L. PEETE:  Kea leboha, Mohlomphehi.  
Ke hlompha Tafole ea hau, ke hlompha le Litho tse Khabane tsa Ntlo ea Mahosana.
MADAM PRESIDENT:  Ntlha ea tsamaiso, Morena Mantata.  
HON. SENATOR S.B. SEEISO: Kea leboha, ‘M’e.  Kea u lumelisa uena le Tafole ea hau le bohle ba teng, haholo Motlokoa enoa, ke leboha ho bona hore Keresemese ha e’a mo koenya.
Ke kopa ho botsa hore na ebe Tafole e tla re thusa ka Tokomane eo u qetang ho e bala, re tle re tsebe ho bua ka eona kapa ho eona re e shebile?  Your Speech!
MADAME PRESIDENT:  Ke bona eka hona joale e ne e sa atisoa, empa kea kholoa Usher e ka ea fumana Tokomane e le ‘ngoe feela e ka thusetsang, kapa Bahlomphehi ba e hlokang ba ka bolela ebe ba e fuoa.  
HON. SENATOR R.P.L. PEETE:  Ke ne ke le mothating oo ke reng ke ema mona ho aka Polelo ea hau e ts’oereng litaba tsa bohlokoa ruri.
Ke rata ho nka monyetla ona ka’nete ho leboha Morena Molimo ha O entse hore ebe har’a Litlaleho tseo u li entseng ha ho na le moo u reng re be le a moment of silence hobane ho na le bao e ka bang ba se ba re thobetse joaloka mehla.  Ke ne ke re taba eo ka’nete is worth noting hore Morena Molimo O ntse O re shebile ka leihlo la mohau.
Ea bobeli ke ho re re fihla re tsoa Phomolong moo re neng re thulana le mabaka a mangata a sechaba, kaha ua tseba hore hae koana leha ho ntse ho thoe re phomolong, feela hantle-ntle ha se ho phomola, re ntse re le mosebetsing o mong oa sechaba.
Ha re khutla re fihla re se re sa kobehe mangole.  Taba ena e kholo haholo ka har’a naha ea Lesotho hore ebe ka’nete esale re tsetsela re le Litho tsa Ntlo ena eo ho thoeng ke the Upper House hore ebe kajeno sello sa rona se utloahetse, hore re ke re fuoe sebaka sa ho sebeletsa se boemong.
U tla hopola hore mane moo re neng re tloha teng ke moo ho neng ho sebeletsa Baholo-holo ba rona, bo-Ntate-Moholo le bo-Nkhono, Bathehi ba sechaba sena sa Basotho.  Haeba kajeno ka’nete re se re ikamahantse le liphetoho tsa hore ebe re buela ka Ntlong e nang le thepa ea boemo bo tjena, boemong boo ereng ha re lutse ebe Ntate Seeiso joaloka motho e molelele hakana, ebe mangole a hae ho ba le space kannete re rata ho aka taba eno; ke ea bohlokoa haholo!
Ke rata hore ke re har’a litaba tseo, Mohlomphehi, u li buileng ho na le tse kholo haholo tseo u li ammeng, tse kang, har’a tsona, ‘Muso ka mosebetsi o motle oa ho ntlafatsa litsiane tsa Marena.  Taba ena e hloka hore re e opele mahofi, e kholo haholo.  
Ua tseba hore ho bile le mebuso e mengata haholo ho tloha linakong tsa bo-Mofumahali ‘Mants’ebo, Marena a ntse a fumana litsiane tse sa eeng pele, ho fihlela hona joale!  Marena litsiane tseo a neng a li fumana e ne e se tse phelisang, e ne e se tseo ha u le motho u ka lebellang hore Morena a ka isa bana ba hae sekolong, kapa Morena haeba ntlo ea hae e nela, a ka tseba ho e lokisa, kapa Morena haeba ho na le tlhokahalo ea lijo kapa ho ka ba le ea kulang ka har’a lelapa la hae, hore ebe a ka tseba ho mo isa libakeng tsa kokelo tse maemong a khotsofatsang.
Ka’nete taba ena e re re lebohe Mohlomphehi Tona-Kholo ka Lekala leo la Lichelete.  Taba eno e kholo haholo.  Ke rata ho lebohela Marena a haeso a Lesotho ka mosebetsi ono o motle o entsoeng ke Tona-Kholo le Lekala le amehang.  
Hopola hore taba ena khale e binoa ka har’a Ntlo ena, re kopela Marena hore a mpe a ntlafaletsoe litsiane. Ke khale haholo re bua ka eona!  
Ke hopola Morena oa ka oa Thaba-Bosiu ha a ne a bua ka taba ena mebusong eohle e fetileng -  ke bolela mebuso ena ea bona kaofela bana ba tlileng pele ho Tona-Kholo e teng hona joale.  O ne a ee a re ha u bua le batho ba lipoletiki ekare u ntse u bua le lejoe.  A re ekare ha u bua le bapoletiki ekare u ntse u re, ‘lejoe mphe bohobe’.  Ele hobane ka’nete Bahlomphehi ba ileng ba tla pele ba ile ba tlolisa sello seno sa rona mahlo ho fihlela lena le holimo. 
 Ke ‘Musong ona moo re ileng ra utloa Tona-Kholo ha a ne a itlama ka pele ho sechaba nakong eo a neng a beoa boemong ba ho ba Tona-Kholo moo a ileng a bonts’a hore har’a tse ling tseo a ikemiselitseng ho li etsa ke ho ntlafatsa meputso ea Marena.
Ke rata ho thoholetsa motho eo e reng ha a bua litaba tsa hae, hore re tle re mo hlomphe le kamoso, ebe oa li phethahatsa.  Kajeno ke enoa Tona-Kholo taba ena o e phethahalitse.
Ha ke feta ntlha eno ke utloile Bahlanka ba ‘Muso ba le seboko haholo hore ka’nete 2%, e leng M2.00 ho M100.00, ha u sheba inflation -  Bahlanka b’a bolela.  M2.00 ho M100.00, banna, ebe ke taba e tla etsa phetoho ea mofuta ofe bophelong ba monna le mosali oa Mosotho lapeng la hae!
Leha ho le joalo, keletso ea ka e ka ba hore lekhetlong le tlang, oele, ‘Muso oa Motlotlehi o tle o etse hore ho be le keketseho e tla ba le impact bophelong ba Mohlanka oa ‘Muso mona Lesotho!  Ehlile re morao haholo ha re bapisoa le linaha tse ling.
Ha u ka sheba meputso ea Mapolesa, Manese, Legal Officers le bana ba bang kaofela u tla bona hore ehlile re morao-rao ha re bapisoa le our counterparts linaheng tse ling.  Ekaba hantle hore ka’nete kamoso Bahlanka ba shejoe ka leihlo la mohau.
Mohlomphehi, u buile ka taba e kholo haholo e buang ka temo – hore Lekala la Temo le ekellelitsoe ka mokhoa o betere haholo.  Hona ho bolela hore Letona la Temo le lokela ho itsitsinya ho feta pele, le lokela ho phahamisa likausi, hobane temo ke mokokotlo oa naha e ‘ngoe le e ‘ngoe, ‘me Letona re lokela ho bona le sisinyeha.
Bohloko ba Matona a Khabane mona Lesotho ke ho re a icheba bo-‘ona.  Ha u ka sheba batho bao e kileng ea ba Matona Lekaleng la Temo, prior to the incumbent Minister of Agriculture, u tla fumana hore ba ikoalletse ka lithepa tsena tsa temo, hoo u tla fumana hore maha bona e ntse e le linyoto-nyoto tsa li-fertilizer le kajeno!  
U fumana hore motho leha a fihlile mono a ne a e-na le terekere -  e le lutlang li-oil mahlakoreng mona, hona joale ba ipokellelitse, u bona ba le literekere tsena tse seng li letsa le radio ha u ntse u le masimong!  U ipotsa hore na motho ha a ka ba ka Paramenteng, a sa nka le Term e le ‘ngoe, sechaba se ntse se lapile mane ho se na menonts’a, feela bona ba se ba ipokellelitse ka thepa ea mofuta o joalo, na sena se bolela’ng ho rona.  
Ntate Motsamai, u bolela hore in a period of half a Term, u se u bokellelitse mochinihali o mokaalo-kaalo? Re fumana bo-Ntate Motsamai le Morena oa Ha Maama ba se ba ntse ba le Paramenteng moo feela ba ntse ba se na lintho tseo feela e ntse e le lihoai!  Kapa batho baa ba ikutsoetsa, ba iphelisa ka thepa ee ea sechaba!
Ntho eo ke leng ho eona, Mohlomphehi, ke ho re ese eka Bahlomphehi Matona a Khabane a ka se ichebe bo-bona. Ntate Motlotlehi ha a bua e kile eare ha a ne a etsa Address Matlo ana a Mabeli a re re ke re tlohelle ho icheba borona, a re re kenye bo-Molimo ka hare ho rona, re hopole hore re mona ho tla sebeletsa sechaba.
Ha ho nepahale hore ha u le Letona la Temo ebe uena u na le fertilizer, lisebelisuoa, peo le ntho eohle, empa sechaba sane se u rommeng sona ebe ha se na letho.
Bahlomphehi Bakhethoa ba tlameha ho tseba hore leha e-ba ba bona sechaba se thotse hakaalo, feela sechaba sa Basotho ha sea koaleha mahlo, se na le mahlo.  Joale ka lebaka lena ke ne ke re ke batla ho aka taba eno ea hore Lekala Temo le ekellelitsoe, ‘me ese eka re ka bona litla-morao tse ntle.
Re laetsoe mona ke Khosi Rabasotho hore -  kaha ke Champion ea Nutrition, o re laetse re le Maparamente, re le Marena, re le sechaba sa hae hore re se ke ra lula ka matlong eaba re ntse re re mphe-mphe, ebe re ntse re re ‘Muso o re fe, eaba re ntse re re ha re na mesebetsi.  O itse re tsoe re e’o sebelisa mobu oo re nang le oona ho lema ele ho hlahisa lijo.
Taba  e leng bohlokoa haholo eo ke tl’o e etsetsa potso – Bahlanka ba hao ba tla nthusa hore ke etse draft potso eo, ke ho re na Letona la Temo le entse secure market o tla ba constant and reliable?  Ha re qeta ho phethisa taelo ea Motlotlehi ea hore re hlahise lijo – lijo tsee tsa rona ha li e’o lula maheising ane a bo-rona, re sa tsebe hore na re etsa joang ka tsona?
Ba bang ba rona ka mona – Morena oa Phamong o ne a ntse a mpolella hore o lemme linaoa haholo, joale ke taba ea hore na linaoa tseno tsa hae ha a qeta ho li kotula, a li pola, a li khetha, e ba first grade, na ho na le any assurance ea hore ha li tl’o qetella li jeoa ke ts’upa a ntse a li behile moo ha hae lapeng na?  
Ntho e tla nepahala ke ho re Mohlomphehi Letona la Temo ere ha re qeta ho kotula mona, Letona le etse bonnete ba hore na tlhahiso eno ea rona e ea hokae, e tsebe ho anela Basotho le Mosotho eane oa ho qetela, le hore le nkhono eane ea sa khoneng ho ea masimong a tle a tsebe ho una molemo.
Madame President, u buile hape-hape ka hore ese eka ‘Muso oa Lesotho o ka ntlafatsa maqhama a khoebo le khoebisano le naha ea America.  Ka’nete ke na le letsoalo le leholo haholo hore na taba eno e tla atleha, empa ha ke nyahamise hore mosebetsi ono o etsoe joale ka ha u khothaletsa.
Ntho e nts’osang ke ho re Monna enoa Trump o bonahala ele motho ea ikemiselitseng ho re sotla re le naha ea Lesotho kapa ea nang le target linaheng tse ling.  Hona joale ak’u shebe Middle East mane,  eena le Israel ho thoe ba hlasetse Masolomane ano a Molimo mono ka bokhopo.
Joale u ipotsa hore na ebe motho eo ntho eo ehlileng a batlang ho e etsa achieve ke efe?  Ke na le letsoalo la hore eseke ea tloha eaba ha se le hore hakaalo-kaalo o entse target Masolomane ano a Molimo, feela ke belaela hore e ka ‘na eaba ho na le moo a hlileng a batlang ho ea teng joale o batla ho pota ka nq’ane.  
Nako e ‘ngoe e se ke eaba o batla ho ea China joale o ts’aba ho e etsa confront directly, hobane China e ile ea hlahisa hore na eona e eme joang mane ka armoury joale e ka ‘na eaba o ts’aba hore a hle a tobe ho eona, joale o ntse a ea ho bo-Middle East tseo e ka ‘nang eaba o belaela hore e ka ‘na eaba ha li boemong ba hae.
‘Na ke ne ke re leha ke sa resele taba eo ea hau, Madame President, ke ne ke mpa ke re na ebe rona re le linaha tsa Afrika kapa linaha tse ling tsona tseno tsa bo-Middle East, ha ho na mokhoa oa hore ‘Muso oa rona oa Lesotho o ikamahanye haholo le linaha tseo tse nang le khotso ho feta batho baa ba lumelang ntoeng, bao ka sefubeng sa bona ho lulang ho luma hore na u ka nketsa’ng, bao nako ena kaofela ba sa ts’abeng hore ho shoe makholo-kholo a batho, bao u bonang ba sa ts’abe ha mali a batho a ts’oloha!
Ke ne ke re, Madame President, ke aka Puo ena ea hau, feela ke nahana hore rona ka bo-rona re le linaha tsa Afrika re bone other avenues, re bone hore na re its’ematlela joang ka bo-rona, ho fapana le hore e be re entse rely ho Ma-Amerika ana a se nang khotso.
Ma-Amerika ha a na khotso! Hothoe Trump, (ha ke tsebe le haeba litaba tsena tse hlahang on Social Media ke ‘nete) o kile a re, Afrika ke sekoti sa ntloana. Joale ua utloa hore na motho eo re reng re il’o mo qekisa, re etsa massage his ego, re monyeka molala, haeba o bolella lefats’e hore Afrika ke pit-hole! E leng ho re o bolela hore ke mokoti oa ntloana! Ua utloa hore na motho eo o re nka joang?
Re tla tlameha hore li bo fule li bo ts’oha, leha re mo atamela re se ke be ra mo atamela re se re phutholohile haholo, Ntate Theko. Ho batla hore re ee ho eena, Ntate Maama, re ntse re mo ts’ohi-ts’ohile. Ha ke utloe eka ke motho eo re ka bang relaxed eaba re re re tla sebetsa le eena ka nako ea bophelo ba rona. Ke ne ke re, Madam President, ka ‘nete re lebohile tsohle, ‘me ha ke se ke li behile hakana, ‘M’e, e mpe e be ke akile Polelo ena ea hau, Mohlomphehi oa ka.
Kea leboha.
MADAM PRESIDENT: Litho tse Khabane, ehlile ho ntse ho opuoa le hona ka mona. Ho opuoa haholo ha Setho se buile ka li-shot tse kana-kana tseo se buileng ka tsona.
Ha re mo opeleng, Litho tse Khabane! Ke sebakeng se secha.
(LIATLA)
HON. SENATOR M. KANETSI: Kea leboha, Madam President, Tafole ea hau le Litho tsohle tse Khabane. Selemong sena se secha ke kopa ho le lumelisa.
Ka ‘nete I also echo the sentiments tsa Morena oa ka oa Kueneng tsa hore re tlile re ntse re bolokehile kaofela. Re khutletse ka Ntlong kaofela re ntse re le maemong a matle a bophelo, ‘me rea leboha ke hona.
Ke kopa ho ikamahanya le litaba tseo tsa hau, Mohlomphehi, tseo u seng u li behile, ‘me ke mpe ke re ke tle ke mpe ke ts’oareloe haeba ke tla ‘ne ke etse echo tse ling. 
Ke mpe ke lebohe haholo hore e be re moahong o mocha ona. Ka ‘nete re lebohile ka tsela e khethehileng!  Haesale re ntse re tla re tonne mahlo, re batla ho bona hore na ho tla fela neng. ‘Na e ile eare ha hothoe kajeno re tla ka mona ka utloa ke lebohile haholo. Ke ne ke ntse ke nahana hore re ntse re ea tlase koana meahong ea khale. Ke thabile haholo, kaha mangole a se a hana!
E ‘ngoe ea litaba tseo nka li qollang litabeng tsena tsa kajeno ke taba ena ea hore ka ‘nete ‘na ke bone – u thetsitse taba ea Budget e entsoeng kajeno, ‘me mohlomong Budget eo e ntse e re khannella mane moo Paramente e tla qetelletse e ikemetse.
Ka ho khetholoha kahare ho Budget ena ke elelletsoe hore Lekala la Thuto le abetsoe chelete e ngata haholo. Ke thabile haholo hobane ke ne ke ile ka etsa Motion mona selemong sane sa 2024, kea kholoa, kapa maqalo a 2025, ka taba ea Vocational Training hore e ke e fuoe priority, e ntlafatsoe joaloka Mafapha a mang a thuto. 
Sena se ne se re ho ‘na ke ne ke bona bana ba bangata ba ntse ba matha ba rekisa li-fruit seterateng mona le metoho, ba se kahar’a sekolo, hobane mohlomong system ea rona somehow e ile ea ba qhalla ka ntle ha e etsa introduce system e ncha. E le hobaneka ho khetholoha ba sa khone ho kena likolong tse phahameng tsa li-tertiary.
Taba ena ea hore e be kajeno Budget e nyolohile hakana ke bone hore e entse recognize taba ena ea Vocational Training. Kea kholoa Letona le tla ke le re chakele ka koano le tl’o re fa hore na ba hakae at their Ministry ka litaba tsena tsa Vocational Training. Ke ntse ke etsa observation hanyane ke hlokomela hore literateng mona ke bone eka ba fokotsehile, ‘me e se e ka ba hore ba ile litsing tsa thuto. Kea kholoa hona moo ho ile hoa etsoa emphasize hore lithuto tsa mahlale le tsona li nkeloe holimo haholo. 
Kea kholoa motho u ne u tla tlatseletsa ka hore, lithuto kaofela li bohlokoa hobane li shebile mafapha a fapaneng a bophelo, empa kea kholoa seo Budget e neng e leka ho se bolela ke hore ho bonahala re le leqe haholo, kapa lipalo tsa rona tsa bana ba Basotho li fokola haholo tse eang ka mafapheng ao a mahlale, ‘me hore re tle re be naha e ka its’ematlelang moruong re lokela ho eketsa khoebo, ‘me khoebo e tsamaea le ho iketsetsa to manufacture things ourselves.
E leng ho re litaba tseo tsa litsebo tsa technology le litsebo tsa mahlale li tl’o re thusa haholo mane moo bana ba tlamehang hore ba kene ba tsebe ho iketsetsa lintho. Likolo tsena tse kang tsa Vocational Schools tse bonahalang li le teng re se re tl’o li kopela, hee, hore Lekala la Thuto le tle le tsebe ho li ntlafatsa, ‘me le be le li eketse hore bana bana ba tsebe ho hlahisa ho feta ho fuoa.
Re hlokometse khoeling ena e fetileng hore ‘Muso oa China o ile oa bula mamati (ha ke tsebe haeba e ne e le tekenelo ea tumellano) khoeling ena e fetileng ea February. Ha ke sa tseba hore na e ne e le li kae. O ne o bolela hore o butse mamati hore Lesotho le ke le tl’o etsa khoebisano e bulehileng haholo, e se nang tariffs kapa likotlo-qobello joaloka ena e ‘ngoe ea holimo koana.
E leng ho re ke monyetla, hee, hore re le Basotho re nke monyetla ona oa tumellano ena ea maqhama hore ho bulehile ka mona ka China hore re ka tla ra sebetsa le eona ‘me ra hlahisa, ra eketsa lihlahisoa tse eang naheng ea China.
U tla hlokomela, Mohlomphehi oa ka, hore ekare ho ea China re isa boea, ‘me mohlomong boea bono bo ntse bo batla bo le raw. Ekaba bohlale, hee, hore re ikeletse hore re ke re tl’o eketsa tse ling tsa lihlahisoa tsa rona tseo re ka li isang China. Mohlomong le boea bona re ke re bo ise bo se bo ile ba re kenyetsa mesebetsi mona eaba le rona re hlahisa ho hong pele re ka fetisa boea bo joalo.
Ke bona eka re na le thepa e ngata haholo eo re e latang China. E leng ho re our import far out way li-export tseo rona re li etsang. Moruo oa rona o sekame haholo. Re ba baji!
E leng ho re taba ena ea hore China e butse mamati e tl’o re thusa hore le rona re ke re inahane hore re ke re hlahise ho e-na le hore re be ba jang feela. Re lokela ho ba le a mind-set shift ea hore re ke re hlahise ho e-na le hore ebe esale re ntse re ja feela. 
E ‘ngoe ea bohlokoa, Mohlomphehi oa ka, eo ke e hlokometseng ha ho ne ho etsoa eona taba eo ea Budget Speech e ne e le taba ea keketseho ea Budget ea Lekala la Bophelo. Le eona ke bone hore e eketsehile haholo, ‘me ntho eo ke e thabetseng haholo eo nka ka e qollang mono ke taba ea Setsi sa Cancer. Ka ‘nete re tlamehile ho e opela liatla hona joale ‘Musong ona hore e be re tl’o ba le setsi sa mofuta o joalo.
Ke masisa-pelo a ts’osang ha u ka bona moo batho bana ba cancer ba fihlelang teng Lepereng mono ha ba lokela ho tsamaea ba ea South Africa, joale ba ea lingakeng! Ka ‘nete ke litaba tse hlabisang lihlong! Ba robala libencheng, ba robala holim’a mabokose -  ke ntho e ‘ngoe feela tjena eo u sitoang ho e utloisisa! Feela joale re ntse re re re naha?
E leng ho re haeba ke lintho tseo re li hlokometseng tsena, ka ‘nete re li opele mahofi, kaha thoto ena e ntse e tiea ha ho ntse ho uoa pele. Mohlomong re tle be ‘ne re supe hore ha se tsohle tseo re ka ra li fihlelang hong. Lilemo li tharo feela ho lutsoe mona, ‘me kea kholoa hoa bonahala hore ekare ho na le moo re tla ea.
Eo ke boneng eka ha kea e bona hantle ke ea batho bana ba sa phelang hantle ka hloohong (ba nang le lefu la hlooho). Ha ke tsebe hantle hore na motho ha u kena har’a allocation ena ea litaba tsa bophelo u tla e bona ho le hokae. Ho boima ka mono le teng, ho boima, Mohlomphehi oa ka! Maphelo a ka mono a ts’osa! Batho ba ka mono mokhoa oo ba phelang ka oona ke mathata feela, ‘me ka ‘nete e ne eka ekare, hee, Letona la Bophelo le ka sheba-sheba ka moo hore ba abetsoe ka mokhoa ofeng.
Moo motho u ka reng u bone u sa bone hantle, empa u nts’u bone ka ‘nete -  feela ke nahana hore ho na le ntho e le ‘ngoe e haellang -  ke Lekala lena la Tourism. Ho na le ntho e haellang mona. Kea kholoa ke selemo se seng ke boelang ke e cho tjena hape: e teng, e ekelitsoe feela ha u nahana litaba tsa tourism ekare ho etsahal’ang. There is a shake, there is a move, empa ke bona eka Budget is not interndem with the movement oo re o utloang kahare ho Lekala lena. Mohlomong re ntse re e-na le ts’epo ea hore ho tla ‘ne ho uoe pele kahar’a Lekala lena, le ke le fuoe ka mokhoa o lokelang hore litaba tsena li nyolohe.
Ke lona Lekala le leng leo, hee, Mohlomphehi oa ka, bacha ba ka kenang ka bongata bo boholo ho lona ha re ka ra hla ra tiha ra le fa nako ea hore na mahlale le li-strategy tseo re ka li sebelisang na ke lifeng ho ama litaba tsa ts’ebetso tsa bacha. Lekala leo ke Lekala le ka etsang lintho tse kholo haholo.
Mohlomphehi oa ka le Bahlomphehi kaofela, kea kholoa ntho e ‘ngoe eo ke e hlokomelang ke hore mohlomong re ile ra lapela tsoelo-pele e potlakileng ka nako e telele, joale re se re bona eka lintho tse ling ha li etsahale, athe khomo-ha-li-kae batho re ba ngata ebile liphetoho ha li etsahale ka nako e le ‘ngoe, empa rea hlokomela hore ho uoa pele.
Ka ‘nete le eona ena ea keketso ea meputso ea Marena re e thabetse haholo. Mohlomong e ne e ntse e lokela hore re ke re its’oare mala-masesane re le Bahlanka ba ‘Muso ka li 2% tseno, re ts’epe hore selemong sena se tlang e tla ba ka holimonyana ho mono, hobane joale ho ile hoa nkoa hoa eketsoa ho ba bang ba neng ba se na letho.
Ka ‘nete ha ke chulo tjena, Mohlomphehi oa ka, ke ne ke re, le Bahlomphehi bohle, ha re beng le ts’epo re ‘ne re tiiseng mosebetsing oa rona, re fetole sechaba sena sa Basotho.
Kea leboha.
(LIATLA)
MADAM PRESIDENT: Ke hopolitsoe mona hore ka mona ha re batla ho bua, re eme, e be e le hona re penyang konopo ha re se re eme, re fuoe sebaka. Litaba tsena ke tsa morao-rao ha ho ntse ho s’o qetoe ho lokisoa.

HON. SENATOR M. MOKHATHALI: Ke u hlomphe, Madam President, ke lumelise le Litho tse Khabane tsa h’eso tseo re lebohang hore Molimo o re sirelelitse kaofela, re bona re khutlela mosebetsing re sa utloa letho le bohloko. Re leboha, Ntate Molimo ka paballo eo.
Madam President, le ‘na ke kopa u k’u ntumelle nke ke ake Puo ea hau e manoni ruri. Re utloile litaba tse ngata, tse bohlokoa ho eona.
 E kholo, Madam President, eo ke e utloileng ke taba ena ea Voluntarism for Sustainable Development.Taba ena haeba Basotho re ka ra e nkela hloohong, ra utloa e le taba e bohlokoa hore botle boo re bo batlang bo tlameha ho etsoa ke rona, ka lipelo le ka tjantjello tsa rona, re sa sheba haholo hore re etsetsoe, taba eno e ka ba kholo.
In our History as Basotho lintho tse ngata tse ntle tseo re bileng le tsona li bile teng hobane Basotho ba ne ba ikopanya, ba sa lebelle patala empa ba bona lintho tseo ba li hlokang tse ka ba tsoelang molemo e le sechaba, e be ba kopana ba li etsa.
Ha re hola re hotse re tseba motse o mong le o mong o keneha, hobane Basotho ba ne ba ikopanya ba iketsetsa litsela ha ba bona hore ba sitoa ho fihla malapeng a bona. Re hotse ho na le matamo a litlhapi moo batho ba neng ba ithuela litlhapi metseng, ba etsa matsema, ‘me ho se na tlala e teng kajeno.
Ke bua taba ena ea boithaopo hobane ‘na ke tholoana ea ho tsoaloa ke boithaopo. Ke hotse ke kena mekhatlo ea boithaopo, ‘me ke tseba hantle hore mekhatlo eno ea boithaopo e entse lintho tse kholo kahar’a Lesotho ka mona. 
Ha ke etsa mohlala, ho na joale re se re bona leano la ‘Muso la ho ruta bana likolong tsa likonyana. Ha u ka khutlela morao u tla fumana hore taba eno e ile ea qaloa ke basali ba LNCW ba ithaopile hore ba bokelle bana ha mosali e mong hore a ba sireletse ba se ke ba oela matamong, a hlokomele bophelo ba bona.
Bo-Thuto ka Ngollano li qaluloe ke basali ba neng ba ikopantse ba sa pataloe empa ba ithaopela hore, rea bona hore re tle ‘ne re tsebe ho rekisa cabbage ea rona, re tsebe ho etsa mesebetsi e meng le ho tekena lintho tseo re hlokang ho li tekenela ke hore re tsebe ho bala le ho ngola. Eaba ba ntse ba etsa mats’olo a boithaopo a hore batho ba ithute ho ngola ba sa ee likolong.
Taba eno e qetelletse e nkuoe ke ‘muso e se e le leano le teng, feela e qaluoe ke boithaopo. Li ngata lintho tseo nka li hlalosang tse qaluoeng ke basali ba neng ba ithaopa ‘me tseo le kajeno e ntseng e le litaba tsa bohlokoa tse seng li fetohile leano la ‘muso.
Mesebetsi e kang ena ea ho ithuta mesebetsi ea matsoho eo Mohlomphehi Kanetsi a qetang ho bua ka eona -  batho ba qalileng likolo tseno tse ntseng li le teng le kajeno moo bana ba ntseng ba ithuta, ke batho ba ileng ba qala ka boithaopo.
E leng hore, moea oa boithaopo ha re ka ra o kenya sechabeng, ra o kenya bacheng ba rona re ka tseba ho hlola lintho tse ngata tseo motho a neng a ke ke a li hlola e be o lutse kahar’a tsela e likoti …
HON. SENATOR R.P.L. PEETE (POTSO): Kea leboha, ‘M’e.
Ke ne ke re ke rata ho botsa Mohlomphehi ea ntseng a bua ka matla a maholo. O bua ka taba ea boithaopo. 
Ke ne ke re na, ‘M’e, na u hlokometse hore naha ela ea China hore e be boemong boo boo e leng ho bona ke ka lebaka la matsema? Naha eno e busoa ke party eo ho thoeng ke Communists Party China. E thahaselletse litaba tsa matsema haholo, tsa ho ikopanya hoa batho. 
Ha u bona re le naha ea Lesotho re ka etsa taba eo revive joang hobane e ne e ntse e le taba eo re neng re ntse re e-na le eona ea matsema? Naha ea China e mona moo e leng hona teng ka lebaka la ho sebetsa in communion.
HON. SENATOR M. MOKHATHALI: Kea leboha, Morena oa ka. 
Ha kea hlokomela eno ea China haholo, empa ka lilemo tseo ke seng ke e-na le tsona ke bone le Lesotho mona ha taba eno e etsahala, ‘me ke hlile ke ntse ke lumela hore e ka etsahala haeba batho bohle ba filoeng boholo, bao sechaba se ba mamelang joaloka Maren’aka, Bahlomphehi ba bangata ba filoeng maemo, taba ena e ka ba lipolelo tse teng melomong ea rona hore re khothaletse Sechaba le bana ba banyenyane, mohlomong le Matichere, likolong,e le hore ba bone hore ho bohlokoa hore ese ke eare ha re bona problem, re bona shoba e tletse kahar’a masimo a rona, ebe boea ba linku bo senyeha feela.
Feela empa re ntse re lla re lebeletse hore ho tl’o be le motho e mong eo -  ha ke tsebe na metseng e meng shoba e bitsoang, feela ke lehola le teng le bohloko tjena le ts’oara le liphahlo tsa hau li be li senyehe ha u ka kena ts’imong. Re hotse taba eno ele taba eo motse o ka ithaopang feela eaba o il’o e tlosa masimong hobane e senya boea ba Linku tseo Basotho ba phelang ka tsona.
 Kannete ke hopola hore, Morena oa ka, haeba taba ena re ka ra e fetola ea rona kaofela, e mong le e mong moo a nang le matla a tseba hore ebe puo a ka e buang hore a khothaletse bao a ka tsebang ho ba fihlela hore mosebetsi ebe oa boithaopo, re se ke ra tlohela lintho tse re utloisang bohloko re na le matsoho, re na le likelello. 
Re ka atleha.
Ke kopa ho fetela ho Puo ea Madam President, e ipapisang le taba ena ea hore ebe Marena a ekelelitsoe meputso.  Kannete ha ke es’o utloe taba e thabisang hakaalo. Ke hobane ka lehlohonolo ke holetse pel’a bona, ‘me boholo ba bona ke bone sehloho seo ba neng ba sebetsa ka sona. Marena ke batho ba makatsang hobane ha ba na nako ea mosebetsi ea hore ba kena mosebetsing ka 08.00 a.m., ba chaise ka 04.00 p.m. Ke batho ba sebetsang nako eohle bosiu, mots’eare le kameso; ha feela motho oa hae Motseng mono a na le bosebeletsi kapa a hloka thuso e itseng o tla ea Moreneng. 
Ke ile ka bua ka re ha le lula moreneng le tla qetella le sa tsebe hore lapeng mono le lula le le bakae, hobane motho e mong le mong ea nang le bothata o tla moreneng, ‘me Morena ha a na le tokelo ea ho mo tebela, o s’a lula le eena mono, a mo ngoathela lijo tsa hae. Ke mahlomola a makaakang hajoale le eena a nts’a se na tsona lijo empa joale a tlameha ho thusa enoa a tlileng! 
Eleng ho re kannete ‘Muso ona o Khabane oa Motlotlehi mona kannete re o leboha haholo, re o opela liatla, o entse ntho e kholo e hlotseng mebuso e mengata e fetileng. Leha hole joalo ‘na ke ntse ke khothaletsa hape hore kannete Marena le Bana ba Marena ba fuoa Puso ele motho feela, feela ho e-s’o thoe a sebeletse Sechaba. Ke ho re ho se na le litsebo le tse nyane tseo a li fuoang. Motho enoa o sebeletsa Sechaba sa Barutehi, Barui, Bafutsana -  Sechaba ka mehlobo ea sona kaofela, feela ha hona leha ese ele eng feela ea ntho e nyenyane eo ho ka thoeng, ha ele mona u tl’oba Morena bekeng e tlang ak’u re re mpe re u ise leha e se ele to a workshopfeela ea matsatsi a mabeli hore u tl’u mp’u tsebe hore na ha u sebetsana le Sechaba sena sa Motlotlehi u etse joang! 
Kannete ke ntse ke khothaletsa Muso oa Motletlehi hore kamoso o tl’o boele o inahane hore na ha o nts’o ntlafatsa, na e be o ka etsa joang hobane hase molemong oa bona feela empa ke molemong oa rona batho ba hlokang bosebeletsi, ba bileng nthong e ‘ngoe le e ‘ngoe eo motho u e batlang-ekaba ke eo e u isang pele, ekaba ke sekolo ekaba ke bongakeng, u qala hona Moreneng. ‘Me haeba u qala moreneng, u fuoa ts’ebeletso ke motho a sa hlakeloang; taba eno ka boeona e se ntse e re fa tsietsi ‘me kannete ke khothaletsa hore Muso o tl’o k’o bone na hanyane ka hanyane ho etsuoa joang hore batho ba na ba tlenne, ba matlafatsoe.
Ke fetela ho ena ea hore ho be le Lipuisano le America ka litaba tsa AGOA. ‘Me ena eona ke taba ea nnete. Kea e khothaletsa, Madam President, feela joale motho enoa eo ho thoeng ke Trump o re ts’osa, hoo! O bonahala ele motho a sa ts’epahaleng; ha batla ho u otla feela a kanna a re u mo shebile hampe. Kannete e ntse e le hore Muso oa rona o Khabane o qamake haholo hore na ebe ke kae hape moo o ka etsang maqhama. Eena kannete ho bonahala ele motho ea sa ts’epahaleng, re maketse feela ke lintho tseo a li etsang, tseo ho bonahalang joale le Mekhatlo ea Machaba a kopaneng eka a maketse hore na motho enoa o thijoa joang!
Joale re se ntse re ts’ohile le rona hore ha u sebetsa le eena u tloha u mo hata hampe. Ebe ha u qala u bona a batla ho u otla, a u tsekisa leha ele matamo a hau a matle a lihlabeng koana, o sa tl’o re ha u ka ba ua re lumela ho eena, ebe o sa u otla!
 E leng ho re kannete ke khothaletsa hore Muso o ‘ne o bone libaka tse ling. Taba e ‘ngoe eo u e buileng, Madam President, ke ena ea hore ho k’o mp’o etsoe empower mosali oa sehoai. Taba ena le eona e bohlokoa haholo hobane mosali taba e kholo ea nang le eona ke ho bona hore lelapa la hae le jele ebile le jele hantle, ele hobane eena ele motho a nts’a ts’oara ka matsoho a hae.
 Ho sa tsotellehe hore na mosali o ea mosebetsing ofe, empa feela plot ea hae o nts’a batla hore a bone e na le meroho ka letanteng kapa hokong ea hae ho na le kolobenyana eo a ka e hlabelang bana ba hae mariha. 
Eleng ho re taba ea ho ja le ho bona hore batho ba phetse hantle hantle e ntse ele moroalo o holim’a basali, empa ba ntse ba o etsa ka botle le ka thahasello, ba sena thuso ea mofuta ofe kapa ofe.
 Taba ena e bolela hore haeba ‘Muso o ka ikeletsa hore o fele kapa Lefats’e le fele le nkele taba ea sehoai sa mosali hloohong, ka hore a thusoe hore ea ntseng a ruoa likolobe a ruoe tse ngata ho feta mono, ebile li ntlafetse, re ka qetella re na le lijo, re phela hantle, hoba ha lijo li se li le ngata haholo u ka li rekisetsa ba senang tsona, ‘me oa qetella u na le chelete. Eleng ho re taba eno, e tl’abe e re thusa hore re tle re hloke bofuma kapa re bo hlole.
Ka Budget, che, Mohlomphehi Kanetsi o sa buile tse ngata, tseo ke utloileng li le bohlokoa -  le Morena oa ka! Joale empa e ‘ngoe eo ‘na ke e boneng hape ke hore ekare li-Constituency kaofela li fuoe chelete. 
Taba eno ke e thabetse hobane ke utloile eka e tl’o fokotsa lintoa. Hele! Batho bana motho u ee u utloe nako eohle e mong a nts’a re ho sekeselitsoe lebatooa la mang, ho etsetsoa la mang! Joale ke utloa eka haele mona ‘Muso o ikelelitse hore Constituency e ‘ngoe le e ‘ngoe e ke e fuoe Chelete eno e li-million hore e il’o bona e intlafatsa joang ho le bohlokoa.
Kannete ho ntse ho tla tsoa ho bohlale ba boetapele ba Lebatooa hore na ke ling lintho tse bonahalang ele tsa bohlokoa haholo kahar’a Lebotooa ho fokotsa litsietsi tsa Lebatooa. ‘Me taba eno ke utloa eka mohlomong, che, leha nako e se e se kaalo-kaalo, e tla re thusa hore likhang tse mona tseo ho sitoang ho buua ka taba ea hore ho sebeletsoa Sechaba joang, ho buua ka hore ho liuhoa mang hobane o sekisetsa Lebatooa la h’eso -  e tlake e fokotsehe. 
Taba eo re ntseng re e kopa, joalokaha o chulo, Mohlomphehi Madam President, ke hore na ebe ke hoban’eng a kekeng a tla ka mona ho tla tla hlalosetsa mabaka a entseng hore Morero oa Moaho oa Khosi Rabasotho ha u tsoelle pele, hore ehlile u ee pheletsong ea phethahalo?  Ha ke batle ho re Madam Deputy Speaker, empa ke re ke kopa ts’oarelo ke taba ena ea Ntlo ea Botlotlehi kannete!
Hantle e ntse e le taba eo re reng leha re lebohile re le botleng bo bokana-kana empa re utloa re ntse re na le mofokolonyana lipelong tsa rona, ho re ebe Hlooho ea Naha e lula moo ho sa amoheleheng hakaalo. Botlotlehi bo ts’oere seriti sa rona re le Sechaba, ‘me re ka kopa Muso ka litsela tsohle, tse ka etsang hore o mpe o etse maqiti ‘ohle a kabang teng hore Ntlo eno e fele, e fele ka mokhoa o motle, o makhethe, hore le rona re ke re be le boithoriso.
Ke hobane u ke ke ua ba le lintho tse ntle tseo u li ratang empa joale eaba motho eo ehlileng e leng Boemeli le sefahleho sa rona ebe o lula bobeng, kannete! Rea kopa hore taba eo e ke e mpe e eloe hloko joalo ka litaba tse ling, kannete. Litaba tse kang ena ke se ke ipiletsa hore ke se ke ka hlola ke khutlela ho tsona, hobane li se li buue!
Joale empa nkeke ka tlohella hore, ooe! Muso oa h’eso o k’o mp’o bone taba ena ea hore ha ho ntse ho fanoa ka budget, hle, Lekaleng la Bophelo, taba ena ea Mafu a Hlooho e bohlokoa hoo e tlamehang ho fuoa attention e khethehileng, hobane ruri ha re sheba palo, ho latela bohloki le li-challenge tse teng kahare ho Naha ena, motho u bona eka batho ba ts’oaroang ke mafu a hlooho ba se ba le bangata haholo.
Ke batho ba bangata ba seng ba ts’oeroe ke lefu leo. Le bacha ba rona ba bangata haholo, empa ntho eo u e bonang e khethehileng ke hore hoseng ha ke tsoha ke ts’oeroe ke hlooho, kea tseba hore na ke kae moo nka eang hore ke il’o fumana lipilisi tsa hore ke folise hlooho  empa feela ha ke utloa ke tsoha ke bona eka letsatsi le chabile Bbophirima, empa le ntse le chabile Bochabela, ka lebaka la tsietsi, kannete, kahar’a Naha ee, ehlile ha u tsebe hore u ea kae.
Ke hore ho kaba hoa mpa ha thoe u tsohe u nke bate, u hlatsoe liphahlo tse ngata u tla fokotsa stress seno, kapa u batle motho eo u sa mo tsebeng u mo qoqele. Empa ha re na litsi tseo kannete ekareng ha u utloa hore, ache, ho re ke re, qhasho, hobane ke na le ntho e lutseng habohloko pelong, ebe nka ea teng!
 Ke khothaletsa ‘Muso oa h’eso hore kannete o bone taba ena e le ea bohlokoa, hobane ha ke tsebe hore na haeba likelello tsa rona kaofela ele tse reng re re, qhasho, le mesebetsing moo re sebetsang ho tla lebelloa production joang, hobane ke utloisisa hore e mong le e mong moo a sebetsang o tla sebetsa a be le production e phelang hantle ha kelello ea hae e phetse hantle. Empa haeba re se na litsi tse ka thusang hore re le Sechaba ebe Bophelo ba rona ba kelello bo hlokomelehile ha ke bone eka taba eno e ka ba molemo ho rona. Mohlomong le ho holisa ka malapeng, re tla holisa bana ba holang e se ntse e le bana ba fapaneng lihlooho.
 Ke hobane ha u qala u le motsoali joale kelello ea hau e se e sa lule hantle -  le bana bana u s’u ba ts’oaetsa, hobane u s’u le ntoa feela, ‘me bana bana ha ba sa tla holela sebakeng se neng se lokela hore ba holele ho sona hore kamoso e tle ebe banna le basali ba ka thusang Naheng ena. 
E leng ho re taba eno e bohlokoa haholo, kannete, hoo leha Mohlomphehi Kanetsi a e thetsitse le ‘na ke batlang ho thatiselletsa hore ha e ke e bonahale e le kholo.
Taba ea ho qetela eo ke eang ho eona, ke re kea elelloa hore Muso o nts’o etsa mekutu eohle ea ho bona hore o theola taba ena ea tlhekefetso ho basali, empa ha e fokotsehe. Ha u mametse radio, u mametse kae, u mametse monna ea bolaileng mosali, u mametse monna ea betileng ngoana a lemo tse ‘ne - 
taba ena e bonahala e ntse e le teng.
 Ho nts’o etsoa, Melao, e ntse ele teng, feela ho bonahala ho na le keketseho ekang e ntse e hola letsatsi le letsatsi. Ke nahana mohlomong ekanna eaba ho fetohile mekhoa ea bophelo re le Basotho. Joale ebe ha re entse change, ho na le moo re sitoang ho utloisisana teng le moo re sitoang ho kopana teng ele hore mohlomong ‘Muso o k’o bone -  le rona re le Sechaba kaofela, hore na re etsa joang hore re ke re tlise kutloisisano kahar’a Sechaba.
Ke ee be ke belaele hore ekanna eaba ka hobane banna ba ile ba phela ba tseba ele bona lihlooho tsa malapa, ele bona providers and protectors joale ka lebaka la hore ha u sheba mekutu e etsoang, e bonahala e etsa empower basali haholo, ele basali ba rutoang ho etsa hona le hona, ebe joale banna ba tsietsing ea ho phela le basali ba entsoeng empowered haholo. Joale ke mokho’na ba utloang eka ba tlameha ho itoanela. Ha monna a bona mosali a tseba ho ithekela mose o bohale feela, hobane o utloa eka mose o n’o lokela hore ebe o rekuoe ke eena.
 Mohlomong le focus ea rona re le Sechaba eke ebe hore ho k’o qaloe hore na ho etsoa train a boy child joang hore le eena a ka utloa a tsotelehile, re se ke ra mo siea thoko, hobane ke bona ba bonahalang ba hola ele bahlekefetsi. ‘Me haeba re ka ra ba qala ba sa le banyenyane hore re ke re ba rute hore ho phela le ngoanana ele khaitseli ea hao, ele mosali oa hau, ke hore o phele joang…
Feela ruri ho na le ho lokeloang ho etsoa, ‘me eseng ke ‘Muso feela empa le rona re tlameha hore re etse lerata le leholo. Re etse lerata la hore bo Ntate re ba hopotse boikarabello ba bona, hore ha bo tlosoe empa tsela eo ba seng ba le ho eona, ba iphetotse kapa ba tlohile moo Ntate Molimo a ba beileng teng re ba khothaletsa ho khutla, ho khutlela hore ebe bo Ntate ba sireletsang. Bashanyana ba sireletse likhaitseli tsa bona, banna ba sireletse basali ba bona. 
Ke boikarabello ba monna e mong le e mong kahar’a motse ho bona hore batho ba bats’ehali ba teng mono ba sireletsehile. Ke oona mosebetsi oo Molimo a mo fileng oona. ‘Me ke hore re ba hopotseng re le Sechaba.
 Ka mantsoe ana, Madam President, kea leboha.
Hon. Senator M. Mohale: Ke penya kae moo? Ke bona lintho tse ngata. 
Kea leboha, hle, Madam President ka Puo ea hau ea kajeno. Ke ananele tsohle, ke tsamaee moo Litho tse Khabane li mathileng teng, molemong oa nako. 
Kea kholoa Paragraph ea Bobeli ha e qala, ‘M’e, ke mona moo e buang ka makhulo le balisana. ‘Me, ‘M’e President, taba ena ea Makhulo e ka sebetsahala hantle feela ha re ts’oere tema ka melao e nepahetseng. Taba eno e bolela hore Molao ona oa Range e se eka Letona le amehang le ka o sebetsa hantle a ipapisitse le litloaelo tseo re phelang le tsona litabeng tsa Lekhulo le tsa hore na metseng koana Lekhulo le sebetsoa joang, kaha ha re na le Naha e kholo, empa re ntse re eba le matlo a ntseng a ata. Taba ea Lekhulo e bohlokoa haholo, ‘M’e.   Molemong oa ho qoba likhohlano tseo lekhotla le li bakang, ‘me re kopa ka boikokobetso hore Letona le amehang -  e le ho ananela taba ena ea machaba ea hore ho baballoe taba ea lekhotla le bolisana re e sebetse hantle re ipapisitse le mekhoa eo re sebetsang ka eona, re se ke ra qapa lintho tse tlang ho re qaka.
Ke cho hobane re ile ra nka litaba tsa Inheritance Bill, eaba rea li sotha, joale re setse le bokh’aki boo ho tl’o ba le bothata ho bo lokisa.
 Taba ena eo u buileng ka eona, ‘M’e, ea ho sebetsa re sa pataloe eo re ka e tolokang ka Sesotho ka hore ke matsema, ke ntho eo re neng re e phela re le Basotho, joale hona tjena ha re na le mathata metseng koana re lebelletse hore Social Development e tla tla e re patale leha motho u bona hore re na le mathata a re tobileng motseng a tsela kapa a taba ea metsi; ha re na ho etsa mosebetsi oo ntle le hore feela e be rea khaketsoa ele lintho tse molemong oa rona!
 Ese ekalitaba tseo ka bohlale bohle le botho bohle re ka bona hore re li sebetsa hantle.
Nts’oarele! Motho joale taba ena ea space se sengata u s’u bile u nts’u lihela le lipampiri!
 U buile hape ka taba ea pono ea Africa ea ho khutlisa lithunya. Taba ea lithunya ke mofets’e oo motho o sa tsebeng na o tla fela ha ho le joang! re na le mathata metseng eo re phelang ho eona, moo batho ba kopang lithunya feela re tseba hore na likotsi hakae, re tseba hore ts’oaro ea tsona ka har’a naha e re baketse mathata a makae.
Taba ea lithunya e tla hape le mona moo re leng lefats’e re tobaneng le lintoa tsena tseo re sa tsebeng na li tla fela neng, ha ho le joang. Taba ea lintoa tsena tseo re tobaneng le tsona ke qholotso eo re le naha re tlamehang hore re etse maano a tla re thusa hore re iphelise, kaha lintoa tsena tse  ntseng li etsahala - ha u qolla ena ea Iran, ho bonahetse hore liqholotso tseo re tobaneng le tsona tsa theko li tl’o nyoloha hobane re bone hore haufi petrol e tl’o nyoloha.
Ho tloha ka ntoa ea Ukraine re ile ra ba le mathata a ho iphelisa moo mohloli oa koro oa lefats’e o ileng oa emisa, ‘me taba eo e re ho rona re le sechaba sa Basotho, re le naha ea Basotho, re tlameha ho etsa maano a hore bonyane seo re nang le sona ka har’a naha sea re phelisa. Taba eo e re isa Lekaleng la Temo, ho hore le ntse le leka ka taba ea temo, empa bohlale ekaba ho tlosa litaba tsa temo ho lona la li isa khoebong kapa la li fa ts’obotsi eo li tlang ho anela sechaba kaofela. 
Taba ea ho iphelisa e tl’o tla e re thusa mona moo u buileng ka litaba tsa litsiane tsa maqheku tsa li 2%, tsena tseo sechaba se llang ka tsona, Ho hore hafeela temo eo e le mokokotlo oa rona oa ho phela o ka nepahala, kaha e tla re thusa ho qoba mathata ana ao re tobaneng le ‘ona a letsatsi le letsatsi moo lintho tsohle re li behileng ho machaba.
Litabeng tsena tsa bo AGOA, tsa ho rekisa boea, kannete ha ho na lebaka la hore ho na joale ebe ha ho na mokhoa oa hore bo rakhoebo-  ka mor’a hore boea bo kutoe ba bo fetise methati eohle moo boea re tlang ho bo rekisa ka theko e fapaneng le ena eo re ntseng re fana ka eona, joale re se re re ‘Muso oa Motlotlehi e se eka mona moo  o ts’oereng teng o ka tiisa hore re phele hantle re le sechaba, ‘me maano ao o tlang hoa etsa e tle ebe maano a tlang ho re thusa metseng le metsaneng koana, ele hore re tsebe ho iphelisa ka lihloliloeng tseo  morena Molimo a re fileng tsona.
Ekaba phoso ho siea taba ena ea meputso ea Marena. Meputso ea Marena ke ntho eo re e phetseng re le bana ba Basotho, ‘me kea kholoa le ho e bua e se eka motho u e bua hoba e bueha, feela ha u fihla metseng koana u bona ts’obotsi eo Marena le bo rametse ba e phelang e le mahlabisa lihlong a ts’abehang, kahoo re re ‘Musong oa Motlotlehi ka Tona-Kholo ea hae ea kajeno, re leboha Morena Molimo hore e be sello sa nako e telele hakaana o se utloile.
Taba eo ea borena re hopole re le marena hore liphuthehong tseo re ileng ra li tsamaea re le College of Chiefs, re kopa hore litaba tsa borena li lokisoe re tsebe ho ikemela, e tsamaea le boikarabello, ‘me boikarabello ba Marena ke hore linyeoe tsa ho tsekisana mekoko metseng mane, Morena Maama, e be rona ba li sebetsang ka marena a rona.
 Che, eseng ka uena, Ntate, empa taba eo e tiisoa hape ke puo ea Chief Justice ha a ne a bula makhotla hore ba ntse ba inahanela taba ea hore   Marena a fuoe matla a ho ahlola. Joale ke ne ke re Marena a ka a bue le Marena a rona hore ha e le mona litaba tsa kopo ea rona ea puso le boikarabello li se li buua boemong ba makhotla, re tlameha ho itokisa.
Boitokiso ba rona bo netefalitsoe ke hore ‘Muso ona o file Marena litsiane tse tla ba khothatsa ho tla etsa mosebetsi oa bona oa letsatsi le letsatsi. 
Kannete ha ke thetha litaba tsa ka ke re linthong tsohle mekhoa le meetlo ea rona ke eona e re etsang sechaba hore e be re se re phela mona moo, ‘m’e Mamokhathali, re seng re sena boikarabello, kutloelo bohloko re le batho, ho bana ba bo rona le bana ba rona, ‘me e bonts’a hore re retsitse haholo mekhoeng le meetlong ea rona.
Litaba tsena tse seng li etsahala tsa lipeto le lipolaeano ke lintho tseo ha re hola e neng e se lintho tse etsahalang, ‘me taba ena ea litlolo tsa molao tsa bana ke sesupo sa hore ho na le moo re retsitseng re le sechaba, ‘me ekaba bohlale hore re khutleleng litseleng tsa khale, re thusaneng re le sechaba sa Motlotlehi hore litabeng tsa puso, sechaba re beng ngatana ‘ngoe, re tsebe hore re le baeta-pele ba sechaba boiketlo ba sechaba bo tla tataisoa ke rona.
 Ka mantsoe ana ke re, Madam President, ke aka litaba tsa hao, kea leboha.   
HON. SENATOR M. L. LEBONA: Ke kopa ho u hlompha, Madam President, Tafole ea hao le Litho tse Khabane. Ke kopa u tle u ntumelle ke ake polelo eo u qetang ho e etsa e monate.
Morena oa ka oa Mats’ekha o buile ntho e kholo a re ‘Muso ona ke o mamelang, ke ‘Muso oo e kang re tla sebetsa le oona hantle re le sechaba sa Basotho. Joale empa linthong tsohle tseo ba li entseng re thabetse haholo litsiane tsa marena! Ena re tlameha ho e hatikela haholo hobane e ne eka Litho tse Khabane ka mona, e leng Marena a emetseng Marena a hae, sechaba seo se ne se utloisisa eka Marena khale ba sa ba buelelle, ba ne ba buelelloa ke mekhatlo.
Feela joale hore ke fihle ka hare ho Ntlo ena ea Senate -  ke kene ka mona ka 2022 e se e ntse e le pina ea hore Marena a nyolelloe meputso, ‘me ntate Molimo o re thusitse ho fihlela mona, ‘me ‘Muso o arabetse.
Ke tle ke kene tabeng e ‘ngoe eo u ileng ua e bua ea hore ‘Muso o abile chelete e tl’o thehela bacha mesebetsi. Kannete o sebelitse haholo, kaha bacha metseng mane ke bona ba bangata ba khethang mebuso ka palo e holimo, ‘me ha re ka qetella ka bona re ka itiha haholo. 
Ke tle ke ake taba ea ntlo e ncha ea rona ea Senate, ho hore rea leboha hore e be re lutse ka mona, re motlotlo ke taba ena e entsoeng ke Ofisi ea hau le uena ‘M’e, re thabile haholo!
Ke kopa ke qetelle ka ena e kholo eo ke utloang e nts’ositse haholo, ea hore ‘muso oa rona, joalokaha re tseba hore re ntse re bona hore oa mamela -  oele, batho ba nang le bokooa re kopa ba hopoloe! Batho ba nang le bokooa ba tl’o ikutloa eka ka har’a naha ka mona baa nenoa, ba nkoa e se karolo ea sechaba sa Basotho, ‘me taba eo e tl’o ba etsetsa khatello ea maikutlo, kahoo re kopa ‘muso oa rona o mamelang o tl’o shebe taba ena ea batho ba nang le bokooa, kea leboha. 
  
HON. SENATOR B. S. API: Ke kopa ke tle ke se ke be ka ba molelele; ke hlomphe Tafole le Litho tse Khabane.
 Ua tseba motho ha u ema mohlomong u bona Ntlo e futhumetse ka tsela ena eo e futhumetseng ka eona, motho u se u ka ba le moo o akhelang tse peli, tse tharo.
Taba e kholo ke hore Marena a itse kamehla ha re ile ra ea phomolong ea mofuta ona e ee ebe re khutla ho na le karolo e khibetseng, empa joale ho bona ke teboho e kholo hore e be ha ho joalo - joale le ‘na ke rata ke ake taba eo ea hore ruri selemong sena Ramaseli o batlile a re sireletsa. 
Taba e kholo ke hore re bua ka taba ena ea likhakanyo tsa lichelete ka tsela eo ho buueng ka eona.
Setho se khabane se qetang ho kokobela se bua ka taba e kholo eo a buang ka bacha ka har’a naha ena, ‘me re le babusi, hoseng le mantsiboea, bacha ba tsoang ka sekolong se seholo sa sechaba, bana ba tlohang sekolong sena sa rona sa Lerotholi, re bona lilemo li ba peli, li ba tharo ho se moo ba tholang mosebetsi.
Feela empa ‘Musong ona re bona li ofising tsa rona le tsa Makala a temo re bona bana bao hothoeng ba kene ka mosebetsi, leha ekaba ona oa lihalahala, ruri oo re boneng o kentse letsoho haholo. E se eka kabong ena ea lichelete o ka boetse oa phahamisa lieta hape  ‘Muso le oona oa leka oa sheba likheo tse teng kahar’a makalo ‘ohle hoa eba  le ba bang ba hiroang permanently, e le hore mosebetsi o ke o be toma kahar’a bacha.
E kholo ke hore lekala lena leo re reng ke mokokotlo oa naha -  matsatsing ana re re ho banna bana bao ke utloileng Morena oa ka oa Tajane a re ka har’a naha ea rona ho na le lihlahisoa tse amang karolo ea boea ba farelane le seiboko -  ke karolo e ‘ngoe e phahamisitseng Lesotho haholo ka moruo oa eona.
 Hoseng hona motho ha u mametse lipuo karolong ena eo ho thoeng ke sebuping, joale u utloa lihoai tsa farelane le seiboko le liphoofolo tse telele li lla ka lefu le hlasetseng naha ena ea Lesotho -  u sa tsebe ke lefu le hlahang kae.
 Ha se khale ha re bolaea liphoofolo li tseteloa li sa jeoe, li na le lefu le bitsoang lekhopho, joale hoseng hona le matsatsi a fetileng re utloa ngongoreho ea Basotho ba reng lefu ke leo le qhomme hothoe ke la likholana le melomo! Potso ke hore na Lekala la rona.


HON. SENATOR M.G. MASUPHA (Point of Order): Kea leboha.
 Ebile ha se hore ke thiba Morena oa ka, ke mpa ke ngongoreha ke taba ena ea moea ona, kaha re batho ba mathanang ka kliniking, ‘me kanete ke utloa ke tla be ke tlamehe ho tsoa ka mona hoba moea ona o nkhahlamela habohloko; e se ebile eka ke tl’o ts’oaroa ke sefuba! Ebe ho ka se be le tsela e ‘ngoe hore o se ke oa re ama ka tsela ee?
 Kea leboha. 
HON. SENATOR B. S. API: Kea leboha. 
Ke re karolo e kholo e se eka Lekala la rona la Temo, ka letona leo re reng ke lona le tlamehang ho bona hore Basotho ba thuseha, hobane re bona karolong tse ling le batla le khibela -  haholo Lekaleng lena la Temo, Bahlomphehi, matsatsing ana ke Lekala leo ho buuang ka lona feela.
 Boholo ba lona ha le sheba libakeng tsane tsa lona, Maren’a ka a Sehlooho, li shoele hlahla-le-bajoa, joale potso ke hore na hona joale haeba seoa se sekana, ho tloha khoeling ea leshome le metso e ‘meli ho ea January, ho s’o be le mekuto ea letho ka Makala a ka ntle a pel’a Basotho  
hore ebe lefu lena joale re le roalletse lieta, haeba ke mafu a hlokang ho thibeloa. Ke neng ‘Muso o tla ikakhela ka setotsoana ho atamela pel’a Basotho hore o il’o thibela? Haeba pheko e teng, ke neng ba tla hlalosetsa Basotho hore ba e fumane pheko -  joale Makala ane a ka ntle ho litoropo tsa rona moo re reng lintlo-kholo li hona teng, joale kaha re re Maseru mona lekala le leholo le hona teng… 

Joale re re mane metseng moo Basotho ba phelang teng joale ke neng ba tla phasa-phasa, hobane hona joale maphoofolo a Basotho ba mane mesikong- Basotho ba ka holim’a lihlaba seboko sa bona ke ho khutlela hae hore ba tlil’o okela liphoofolo tsa bona mahae. 
Ke ho re na joale lekala taba eo ha rona re le babusi re e-s’o lebelle mehlape ho khutla e tla hae ka likhoeli tsee ke hore na ke taba e tla phetheloa neng? Le eona re se re ipiletsa ho ’Muso o khabane -  leha o sebelitse ka makhabane a makana, ese eka taba e joalo ka letsatsi lena la hore ebe Ntlo ena e butsoe mohlomong re le Litho tse Khabane, re kena ka boemo boo re reng re aka maemo a matle ao ‘Muso oa Motlotlehi o sebelitseng ka teng, o phahamisitseng lieta ka teng ka tsela eo o abileng lichelete ka tsela e mofuthu le makhabane kateng -  joale re se re re le ena ruri ke e ‘ngoe eo sechaba se leng tlhokolosi haholo ka eona.
 ‘Me President, ke rata hore ha ke akhetse hakana, kea leboha.

HON. SENATOR L. KHOAELE: Ke u hlomphe, ‘me ke lumelise Madam President le Litho tse Khabane. 
Ke mpa ke rata ho ts’oaela linthong tse peli feela ka har’a Puo ea hau e ntle ruri, hobane boholo ba Litho bo se bo buile.
 Taba eo ke neng ke rata ho bua ka eona, ke etsa applaud ‘Muso ka eona, ke ha ke sheba Kabo ea Lichelete, ke sheba Lekala lena la Temo hore le fuoe chelete e ngata hakae. Ke sheba le Lekala lena la Bacha hore le abetsoe chelete e ngata hakae. Ke shebe hape ntlha e kholo ea volunteerism litabeng tsa Sustainable Development. Kannete ke ne ke re hore naha ena ea rona e fihlele litaba tsena tsa li-goal tsa Sustainable Development ha e na ho ba ntho e bonolo haholo hore li sebetse feela ka batho ba hiretsoeng ho etsa joalo, hobane ke litaba tse pharalletseng haholo, ‘me re se re le morao haholo ho li phethahatsa, hobane li behetsoe hore li tla be li felletse ka 2030.
Joale haeba re re li tlabe li felletse ka 2030 -  now we are in 2026, meaning we are taking 4 years hore re il’o  qetella re re li phethetsoe, re felisitse bofuma, re hlahisitse mesebetsi ea bacha, re hlahisitse mesebetsi ea sechaba ka kakaretso, ha ho na batho ba sokolang litaba tsa bophelo li abetsoe sechaba sena sa Basotho hantle le tse ling tse ngata tseo re reng ka nako eo re tla be re fihlile tlhorong ea tsona.
 Ha ke bone eka taba eo e ka tseba ho etsahala ka batho ba hiriloeng feela, empa ha Basotho ba ka imamella -  joalokaha u cho, ‘M’e, ka litsebo tsa rona re ke re etse participate re nke karolo ka boithaopo, e ka akofisa implementation ea li-sustainable development goal tsena kaofela.
Ke mpe ke e fete ke bue ka ena ea chelete e abetsoeng Lekala la Temo. Taba ena ea hore Lekala la Temo le abetsoe chelete e ngata ha se taba e qalang ho etsahala kaha le selemong sa lichelete se fetileng ba ne ba ntse ba abetsoe chelete e ntseng e le ngata, feela lihoai kapa batho ba lemang ba ile ba ‘na ba lla ka manyolo a felang ka har’a nako. Hape ba ne ba lla ka litaba tse fapaneng tse sitisang hore temo e etsahale hantle. 

Ke bana ba fuoe chelete hape selemong sena, ‘me kajeno rea thaba re re e ngata. Kea le hlapanyetsa ha ho sa fetoloe implementations kapa tsela ea ts’ebetso hoa etsoa meralo e nepahetseng ea kabo ea lithepa tsena ha ho na thuso chelete eno e tla ‘`ne e fanoe e le ngata ho ne ho be le likhoqetsane tse sitisang hore lihoai li fumane thepa ka nako eo ba il’o lema! 
Ntho e kholo eo ke kopang hore ke e thatiselletse tabeng ea hau, Madam President, ea ho aka taba ena ea Lekala la Temo le fuoeng chelete, ke hore ‘Muso o ke o imamelle ka tsela e khethehileng mekhoa ea hore lisebelisuoa kapa budget e ne e ke e sebetse hantle. E sebetse hantle molemong oa Basotho kaofela ba nang le khahleho le thahasello ea temo. 
Lebaka la ka la hore ke haele mona ke hobane ekaka ho bonahala e le puo eo re bonahalang re e bua feela re le Basotho, -  empa tlhahiso ea lijo ke mokokotlo oa moruo oa naha. Re le sechaba sa Basotho re na le masimo ke ano a tletse naha ena ea Lesotho a letse. Ba hlahisang ha ba hlahise ka sekhahla se lekanang hore re tsebe hore re le naha re ke re iphepe re itjarile. Ke hore re ntse re etsa import le phoofo!
 Boholo ba lijo tseo re li jang, Bahlomphehi, re li nka kantle ho naha! Ke ho re tseo re ka li hlahisang joaloka phoofo, linaoa, lierekisi le tsohle kaofela tseo re ka li hlahisang lijo-thollo, tseo mobu oa rona o lumelang hore re li hlahise! 

Ha re li hlahise hore re iphepe re le naha, re be re nts’e lijo tsena kahar’a naha re rekisetse linaha tse ling. E leng hore ha re e-s’o fihle hohang moo re ka reng ho nepahetse hore temo ea rona e ka re phelisa. 

Empa hanyane-hanyane re tla fihla hafeela implementation ena eo ke buang ka eona ea budget e ka etsoa hantle. Ke lumela hore lintho tse ling li sitoa ho etsahala -  not because re se na mobu, but li sitoa ho etsahala hobane likojoana tsa rona li le mahetleng, khahlametso ea ‘Muso e sa fihle hantle e fihla ka seueso-ueso bathong. 
Joale empa ha e ka ts’oaroa hantle ka makhethe ea anela Basotho ba nang le thahasello litabeng tsa temo teng re tla tseba ho hlahisa haholoanyane, haholo joang temo e na le ‘maraka o motle hakana. Ha li qeta ho kotula lihoai tseno li se li ntse li isa ka mono ka Lesotho Flour Milling -  ke ’nete ba tla lla ka lichelete hore na li kae, ha li kae empa lijo tsa bona li ke ke tsa bolla lisiung tsa bona malapeng. 
Ke kopa ke bue ka ena ea bacha. Taba ena ea bacha ke taba e bohlokoa haholo hore ebe ntle le taba ea hore ’Muso o ile oa e phatlalatsa e le qomatsi - ‘me e lokela hore e sebetsoe ka sekhahla sohle! ‘Muso o boetse o khahluoe hape hore o abele lekala leno chelete e ngata e ntse e le mehato ea ho hlahisa mesebetsi. 

Empa joaloka ena ea temo ke sa pheta ke etsa boipiletso hore the implementation process ha li ke li be transparent, hobane re naha e tsebang ho etsa meralo e metle bona boo haesale, eo re e salisang morao kabo ea lichelete e ntle bona boo haesale! Joale empa ho na le moo khoele e khaohang teng ha ho uoa tabeng ea implementation. Nako ena kaofela ha li tlameha hore li ee mane bophethahatsing ho qalella ho ba le mathata. Ho ba le mathata hobane ntho e ‘ngoe le e ‘ngoe e sebetsoang ka hare ho naha ea rona boholo ba lintho they get politicized. Ha u sa amane le lekhotla le itseng la lipolotiki ke bothata. Ha u se na mang eo u mo tsebang ka hare ho puso kapa tsamaisong ke bothata. Ke hore the political connection ke eona e re qetang ka hare ho naha ka mona ka implementation ea li-programme tse ntle! 
Nepotism ea hore na u tseba mang ha u tsebe mang ea ts’oereng tsamaiso ke eona e re qetang ka hare ho naha ka mona ka implementation ea merero ena ea rona e metle. U tla fumana ha selemo sena se fela re etsa review the implementations of the programmes tsena tsa bacha u ka fumana e nyolohile ka molalanyana o monyane feela oa khiro ea bacha le tlhahiso ea mesebetsi, hobane ho sobehlanoa haholo le fairness ea kabo ea mesebetsi ho bacha. 
Ke maoba har’a beke ha komiti ea haeso e ne e lutse le Letona la bacha re ntse re leka ho utloisisa le ho utloa hore na ba sebetsa joang. Progress is there feela e tlase-tlase mane ekare ke hona re qalang ho thuthuha kapa re phaphamang hore re tlameha hore re bone hore sechaba sena sa kamoso sea phela le ho ba le mokhoa oa boipheliso. 
Feela empa ke re ke ts’epo ea ka hore ha re ntse re hooa tjena re bua bonyane ba tla utloa hobane mats’oao a teng a hore ‘Muso oa rona teng oa utloa. Feela ke re bohlanka ekare bo ka thusoa hore implementation, e leng ntho e matsohong a bohlanka, e ke e ts’oarehe hantle. 

Ba etelletseng pele Makala e le matona, bao e leng bapolotiki, ba ke ba tlohelle to meddle tabeng ea ts’ebeletso ea sechaba ka letsuka la lipolotiki, hobane joale bahlanka le bona joale ba tla etsa meddle le implementation ka letsuka la nepotism, hobane le bona ba na le li-connection tseo ba tla lI sebelisa tsa bona ebe sechaba feela sa Basotho se hloloa ho fumana bosebeletsi, hobane joale qholotso e le hore implementation ea rona e na le bothata. 
Madam President, ha ke buile hakana ke kopa empe ebe Puo ena ea hau ke e akile e le Puo e ntle haholo. Kea leboha.
[Liatla]
MADAM PRESIDENT: Litho tse Khabane, ke nka hore ha ho se ho se na Litho tse emeng re se re qetile ho etsa li-input tsa rona tsa kajeno holim’a Puo ena ea Bookameli. 
Ke ntse ke hopotsa Komiti eane ea Committee on Government Assurances hore kamor’a Tulo ena ba kopuoa hore ba kopane ka Boardroom eane ea Administration e ka Second Floor.
 Rea leboha, Litho tse Khabane. 
Ntlo e tla phomola hofihlella hosane ka 10:30 a.m. 

ADJOURNMENT
There being no further Business on the Order Paper, Madam President adjourn the House without question put, pursuant to Standing Order No. 16.

House accordingly adjourned at 12:16 p.m.

